TRUE อ่อนตัวน่าสอย โบรกฯเก็งกำไรปีนี้แตะ 3 พันลบ.-รับผลดีเลื่อนประมูล 4G
TRUE ณ เวลา 11.33 น.อยู่ที่ 13.00 บาท ลบ 0.20 หรือ 1.52% มูลค่าการซื้อขาย 559.55 ล้านบาท โดยราคาหุ้นเปิดตลาดที่ 13.20 บาท ระหว่างวันมีการปรับตัวขึ้นไปแตะระดับสูงสุดที่ 13.30 บาท และแตะระดับต่ำสุดที่ 13.00 บาท
8 เม.ย. 2558

ผู้สื่อข่าวรายงานว่า ราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.33 น.อยู่ที่ 13.00 บาท ลบ 0.20 หรือ 1.52% มูลค่าการซื้อขาย 559.55 ล้านบาท โดยราคาหุ้นเปิดตลาดที่ 13.20 บาท ระหว่างวันมีการปรับตัวขึ้นไปแตะระดับสูงสุดที่ 13.30 บาท และแตะระดับต่ำสุดที่ 13.00 บาท

บล.เคจีไอ (ประเทศไทย) ระบุในบทวิเคราะห์(8 เม.ย.)ว่า ฝ่ายวิเคราะห์ได้ปรับเพิ่มประมาณการกำไรสุทธิปี 2558 เพิ่มขึ้นเป็น 3 พันล้านบาท จาก 0.5 พันล้านบาท และปรับประมาณการปี 2559 เพิ่มขึ้นเป็น 2.0 พันล้านบาท จาก 1.5 พันล้านบาท
โดยมีสาเหตุสำคัญมาจากการที่รายได้จากธุรกิจมือถือขยายตัวได้เร็วกว่าที่คาด และการที่บริษัทควบคุมต้นทุนได้ดีกว่าที่คาด
ขณะที่ได้ปรับเพิ่มราคาเป้าหมายของ TRUE ซึ่งคำนวณโดยวิธี sum-of-the-parts เป็น 13.40 บาท จากเดิม 12.00 บาท และแนะนำให้ถือ เนื่องจากราคาหุ้นที่ปรับขึ้นมาในช่วงที่ผ่านมาทำให้เหลือ upside จำกัด ในขณะที่ประเมินมูลค่าการถือหน่วยลงทุน 29% ใน TRUEIF ไว้ที่ 0.70 บาท อิงจาก NAV ที่ 10.30 บาท
ด้านบล.เคทีบี (ประเทศไทย) ระบุในบทวิเคราะห์(8 เม.ย.)ว่า TRUE คือหุ้นที่ได้ประโยชน์จากข่าวว่าอาจเลื่อนประมูล 4G ออกไป 2 เดือน พร้อมให้แนวรับ12.90 // 13.00 แนวต้าน  13.40-13.50 มองราคามีแนวโน้มปรับตัวขึ้นต่อ
 